***Milí rodičia!***

***-všeobecné informácie o tábore***

Po devätnástykrát pripravuje naše spoločenstvo letný tábor pre chlapcov a dievčatá vo veku od 7 do 15 rokov (1. až 9. trieda ZŠ), ktorý sa tohto roku uskutoční v rekreačnom zariadení Planinka v **dňoch od 10.7. (Po) do 16.7. (Ne) 2017.** Rekreačné zariadenie sa nachádza v krásnom tichom prostredí pohoria Malé Karpaty. Ubytovanie je zabezpečené   
v jednej budove v 2, 3, a 4 lôžkových izbách, spoločné sprchovacie kúty a WC. V tábore budeme mať kvalifikovaného zdravotníka, vlastný technický a samozrejme výchovný personál, ktorý sa bude počas celého týždňa starať o Vaše deti. Približne piatim deťom bude pridelený jeden animátor, ktorý im bude k dispozícii 24 hodín po celý týždeň. Charakter tábora bude kresťanský. Okrem zábavy, rekreácie, športu, turistiky a hier bude v programe i modlitba a sv. omša.   
  
***-čo to bude stáť?***

**Cena tábora so zľavou je 110,- €**.

Uvedomujeme si zlú finančnú situáciu v mnohých rodinách, a preto sme pre rodiny poberajúce sociálne dávky pripravili ešte výraznejšiu zľavu, stálo by vás to **90,-€, ale len keď doložíte doklad o poberaní sociálnych dávok.** Predsa však prosíme: **opýtajte sa u zamestnávateľa**, či by Vám nepreplatil tábor on, prípadne odborová organizácia. Veľmi by ste nám i sebe finančne pomohli. Od zamestnávateľa však žiadame preplatiť celú plnú sumu za tábor a to je **120,- €**. Ak to bude ochotný urobiť, môžeme mu vystaviť potvrdenie o sponzorstve. Ak by vám nepreplatil celú sumu, ale len čiastku, dohodneme sa, koľko doplatíte Vy, ale bude to pre Vás určite výhodné. **Ak by ste získali sponzora na tábor, máte to zadarmo.** Preto prosíme najmä rodičov – podnikateľov o možnú pomoc. Ak to bude ochotný urobiť, môžeme mu vystaviť potvrdenie o sponzorstve.

(Poznámka: To čo chýba do **120,-€.** na osobu, musíme doplatiť zo sponzorstva a z príspevkov MsÚ a VÚC, ktoré vybavujeme pre tento účel.)

Aj tento rok ponúkame súrodeneckú **zľavu 5,-€** na dvoch súrodencov. V prípade nepriaznivej ekonomickej situácie v rodine sme taktiež ochotní uvažovať o výraznejších zvýhodneniach.

***-prihlášky***

Ak máte záujem, aby Vaše dieťa zúčastnilo tábora, prosíme, **prineste vyplnenú prihlášku čím skôr osobne alebo pošlite poštou na faru na Tulipáne (Tulipánová 22, Trnava).** Prihláška nie je záväzná. Záväznou sa stane po zaplatení. Poučení skúsenosťou z minulých rokov, odporúčame Vám zaplatiť čo najskôr – posledný termín, kedy možno **prihlášku a peniaze priniesť je 18. jún 2017.** V prípade, že za Vás platí zamestnávateľ, dáme Vám pre neho doklad o zaplatení, alebo sponzorskú zmluvu.

Ak má vaše dieťa kamarátov, s ktorými chce byť v skupine, oznámte nám to spolu s prihláškou. Vyhneme sa tak komplikáciám pri odchode.

*Poznámka:* Presné informácie ohľadom tábora dostanú prihlásení pri platení.

**Podrobnosti ohľadom tábora možno získať tiež na tel. čísle alebo na e-mailovej adrese uvedenom na hlavičke!**

Prihlášky + platby budete môcť priniesť v dňoch:

Každý piatok po večernej svätej omši približne o 18:45 hod.

Každú nedeľu od 10:30 – 12:30 hod.

**Tu odstrihnúť**

**....................................................................................................................................................................................................................................................**

**P r i h l á š k a**

Prihlasujem svojho syna/dcéru\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na letný tábor v RZ Planinka  
v dňoch 10. 07. – 16.07. 2017.

**Adresa bydliska:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Škola, trieda:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**Dátum narodenia:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontakt na zákonného zástupcu (e-mail a telefón): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Podpis rodiča:...................................................**